open-index/open-wikipedia-markdown huggingface dataset:
Šimon Peres

**Šimon Peres** (hebr.: שמעון פרס, narodený ako **Szymon Perski**; * 2. august 1923 Wiszniew, Poľsko – † 28. september 2016 Ramat Gan, Izrael) bol izraelský politik a štátnik. Bol deviatym prezidentom Izraela v rokoch 2007 až 2014. Dvakrát pôsobil ako predseda vlády Izraela a dvakrát ako minister vnútra. Dvanásťkrát bol členom vlády a v politike pôsobil 66 rokov. Prvý raz bol do izraelského parlamentu Knesetu zvolený v roku 1959 a okrem 3 mesačnej prestávky v roku 2006 tam pôsobil nepretržite do roku 2007, kedy bol zvolený za prezidenta, v tejto funkcii pôsobil ďalších 7 rokov. V roku 2014, kedy odišiel do dôchodku, bol vtedajšou najstaršou hlavou štátu na svete. Bol považovaný za posledného aktívneho predstaviteľa generácie politikov, ktorá zakladala Izrael.

Od mladého veku vynikal ako výborný rečník. Od 40. rokov 20. storočia zaujímal miesto v diplomatických a vojenských službách novovznikajúceho židovského štátu. Jeho prvý vyšší vládny post bola pozícia zástupcu ministra obrany v roku 1952, ktorú dosiahol vo veku 28 rokov. Od roku 1953 do roku 1959 pôsobil ako minister obrany. Od roku 1956 sa podieľal na príprave historických Sèvreských protokolov. V roku 1994 získal spolu s Jicchakom Rabinom a palestínskym lídrom Jásirom Arafatom Nobelovu cenu mieru za úspešné mierové rozhovory, ktorých sa zúčastnil ako minister zahraničných vecí. Mierové rokovania medzi Izraelom a Palestínou však napokon zlyhali.

V priebehu politickej kariéry pôsobil postupne vo viacerých politických stranách – Mapaj (19591965), Rafi (19651968), Strana práce (19682005) a Kadima (20052016).

Ovládal jidiš, poľský, francúzsky, anglický, ruský a hebrejský jazyk.

Zomrel po masívnej mŕtvici, po dvoch týždňoch hospitalizácie v lekárskom centre Sheba v blízkosti Tel Avivu 28. septembra 2016.

## Referencie

## Iné projekty

## Externé odkazy
* Šimon Peres na webe Knessetu
* Biografia v encyklopédii Britannica
* Ďakovná reč k Nobelovej cene za mier
* Peres Center for Peace

## Zdroj

Kategória:Izraelskí politici
Kategória:Prezidenti Izraela
Kategória:Predsedovia vlády Izraela
Kategória:Členovia Knesetu
Kategória:Bieloruské osobnosti židovského pôvodu
Kategória:Poľské osobnosti židovského pôvodu
Kategória:Izraelské osobnosti židovského pôvodu
Kategória:Politici židovského pôvodu
Kategória:Izraelskí nositelia Nobelovej ceny
Kategória:Nositelia Nobelovej ceny za mier
Kategória:Nositelia Radu čestnej légie
Kategória:Absolventi Harvard University
Kategória:Absolventi New York University
Kategória:Židia v Britskom mandáte v Palestíne
Kategória:Ministri vnútra Izraela
Kategória:Úmrtia na cievnu mozgovú príhodu
Kategória:Nositelia veľkokríža Radu za zásluhy Poľskej republiky
Kategória:Nositelia Radu Stará planina
Myslůvka (potok)

**Myslůvka** je pravostranný prítok Moravskej Dyje v okrese Jihlava v Kraji Vysočina. Dĺžka toku činí 16,2 km. Plocha povodia meria 65,9 km².

## Priebeh toku
Potok pramení zhruba 1,5 kilometra východne od Javořice v Kraji Vysočina v nadmorskej výške okolo 660 m. Jeho tok smeruje po celej svojej dĺžke prevažne juhovýchodným smerom. Preteká obcami Mrákotín, Horní Myslová, Kostelní Myslová a Myslůvkou. Na svojej púti napája mnoho rybníkov, z ktorých väčšie sú Horní Mrzatec, Dolní Mrzatec a Hamerský rybník. Na potoku bolo v minulosti v prevádzke 5 mlynov. S Moravskou Dyje sa Myslůvka spája vo vodách Černíčského rybníka v nadmorskej výške 473 m.

### Väčšie prítoky
* Ľavej - Částkovický potok
* Pravé - Uhřický potok, Praskoleský potok, Strouha

## Vodný režim
Priemerný prietok pri ústí činí 0,41 m³/s. Storočná voda tu dosahuje 32,6m³ / s.

## Referencie


## Pozri aj
* Myslůvka
* Černíč (prírodná pamiatka)

## Iné projekty

## Zdroj

Kategória:Potoky v Česku
Kategória:Vodstvo okresu Jihlava
Kategória:Povodie Moravskej Dyje
Modelovanie založené na pravidlách

**Modelovanie založené na pravidlách** využíva pravidlá, ktoré nepriamo opisujú matematický model. Takto zapísaný model môže byť buď preložený ako Markovov reťazec alebo diferenciálne rovnice. Možnosťou je aj priame manipulovanie s pravidlami. Modelovanie založené na pravidlách je efektívne predovšetkým v prípadoch, kedy je model nimi implikovaný výrazne väčší v tom význame, že výsledný model je iba mnohonásobným aplikovaním niekoľkých rovnakých vzorov.

## Biochemické systémy
Modelovanie komplexných systémov v biológii je nevyhnutné vzhľadom k ich zložitosti a veľkosti. Problémom je, že čím je systém väčší, tým ťažšie je ho zapísať v zrozumiteľnej forme. Typickou formou zápisu modelov je opísanie diskrétnych objektov v reakciách alebo diferenciálnych rovniciach. Počet objektov a reakcií je ale často tak veľký, že nie je možné ich všetky efektívne vypísať. Modelovanie založené na pravidlách ponúka rozšírenie tejto notácie tak, že objektom môžu byť pripisované premenné, ktoré sú definované ich typom. Dynamika modelu je potom definovaná pravidlami nad týmito typmi – platia pre všetky objekty daného typu.

Zástupcami jazykov založených na pravidlách sú BioChemical Space language, Kappa, BioNetGen Language a iné. Všetky sa líšia v syntaxi a abstrakcii, ktorú používajú, no ich spoločnou črtou je pravidlo ”*don't care, don't write*”. Znamená to, že kontext pravidla sa zvyšuje, čím menej je toho v ňom zapísané.

## Referencie

Kategória:Veda
Andrea Pallang

**Andrea Pallang** (*1973) je slovenská filozofka, publicistka a občianska aktivistka. Prvá žena občianskeho aktivizmu v Trnave po roku 1989. Venuje sa hlavne problematike korupcie, klientelizmu, nepotizmu a zlepšovaniu etiky vo verejnom živote. Je bojovníčkou za otvorenú samosprávu podporuje princípy otvoreného vládnutia. Vyhrala boj s trnavskou radnicou o poskytovaní informácii. Ešte počas štúdia na vysokej škole publikovala články o umení v časopise PB times, určený pre privátnych klientov Tatra Banky. Od roku 2007 do roku 2009 pôsobila ako programová riaditeľka v Galérií M++. V roku 2008 založila vlastnú neziskovú platformu, ktorá funguje dodnes. Ako aktívna občianka pomáhala v roku 2011 rozbehnúť projekt Odkaz pre starostu v Trnave. Príležitostne publikuje v občianskej prílohe denníka Pravda. Každoročne organizuje vianočne zbierky pre núdznych a ľudí bez domova. Nie je členkou žiadnej politickej strany ani politického hnutia. Žije v Bratislave.

## Vzdelanie
Vyštudovala odbor filozofia na Trnavskej univerzite v Trnave. Absolvovala stáže na Úrade splnomocnenca vlády SR pre rozvoj občianskej spoločnosti a Inštitúte pre dobre spravovanú spoločnosť.

## Pôsobenie vo verejnom živote
Ako prvá zorganizovala verejnú prednášku o zanedbaných verejných priestoroch v čakárni železničnej stanice v Trnave. Z ampliónu sa po prvýkrát neozvala informácia pre cestujúcich o príchode vlaku, ale pozvánka na prednášku a diskusiu.

* na základe žiadosti o informácie, ktorý upravuje Zákon o slobode informácií - Zákon č. 211/2000 Z. z. ako prvá zverejnila na svojom osobnom webe zápisnice z rokovaní mestských komisií.
* neskôr ako prvá zverejnila odmeny politických funkcionárov mesta Trnava.
* prvá zorganizovala verejný protest v novodobých dejinách *[[Trnava (rozlišovacia stránka)|Trnavy]]* pred radnicou mesta. 

Otvárala kontroverzné témy, organizovala viacero petičných kampaní na ochranu životného prostredia. 

V trnavskom  kníhkupectve Artfórum  zorganizovala minifestival Jeden svet, ktorý sa komplexne zaoberal ľudskoprrávnymi a globálnymi témami.

Mesto Trnava po nátlaku začalo postupne zverejňovať informácie na webovom sídle.

## Politická kariéra
V roku 2010 kandidovala do mestského parlamentu ako nezávislá kandidátka na post poslankyne s podporou politických subjektov SDKÚ -DS a SAS s výsledným počtom hlasov 563. (účasť voličov v %: 29,35)

Počet volebných obvodov: 6

Počet oprávnených voličov: 55 590

Počet voličov, ktorým boli vydané obálky: 16 316

Počet odovzdaných obálok: 16 316

Počet odovzdaných platných hlasov pre voľbu do MZ: 15 666

## Ocenenia
* 2011 Ekologický čin roka. Cenu udelilo TTSK
* 2014 Dobrovoľník roka za prínos v sociálnej oblasti. Ocenenie udelilo CARDO – Národné dobrovoľnícke centrum

## Referencie


Kategória:Občianski aktivisti
Kategória:Narodenia v 1973
Kategória:Osobnosti z Trnavy
Na zdravie

**Na zdravie** môže byť:
*formula používaná:
**pri pripíjaní si, pozri pod prípitok
**keď niekto kýchne, pozri pod kýchanie
*americký televízny seriál, pozri Na zdravie (seriál)

## Zdroj
* zdravie. In: *[[Slovník slovenského jazyka (Peciar)|Slovník slovenského jazyka]]*. dostupné online
Slučková kvantová gravitácia

**Slučková kvantová gravitácia**, alebo **slučková kvantová teória gravitácie** (, **LQG**) je teória, ktorá sa snaží spojiť kvantovú teóriu a gravitáciu, alebo tiež kvantovú mechaniku a všeobecnú teóriu relativity, ktorá popisuje aj gravitáciu. Teóriu vytvoril Abhay Ashtekar, neskôr ju rozšírili Carlo Rovelli, Roger Penrose a Lee Smolin. Je alternatívou ku konkurenčnej teórii strún.

## Popis
Oproti teórii strún sa neopiera o dodatočné priestorové dimenzie a elementárne častice. Základným bodom slučkovej kvantovej gravitácie je "téza", že priestor nie je spojitý, takže sa nedá deliť donekonečna. Priestor sa vyskytuje v kvantových jednotkách plochy a objemu, zo slučiek Planckových rozmerov. Matematický spôsob popisu prichádza s rovnicami, ktoré určujú jej vývoj. Kvantá priestoru sa nazývajú „slučky“ alebo tiež krúžky, pretože sú navzájom prepojené a vytvárajú spinovú sieť. **[[Spinová sieť]]** tvori štruktúru priestoru. Priestor je tak tvorený "penovitými" útvarmi, ktoré sa nadúvajú do bublín a zakrivujú ho. Zakrivenie priestoru vytvára gravitáciu. 

Stráca sa predstava prvotného a elementárneho času. Rovnice popisujúce "slučky" priestoru a hmoty už neobsahujú čas ako premennú.To však neznamená, že by všetko bolo statické a nemenné. Elementárne procesy sa nedajú usporiadať do bežnej postupnosti „okamžikov“. Plynutie času je vnútorná charakteristika sveta, rodí sa v tomto svete cez vzájomné vzťahy medzi jednotlivými kvantami udalostí vytvárajúcich realitu, to oni sami sú zdrojom času. Existujú len elementárne procesy, cez ktoré neustále navzájom interagujú kvantá priestoru a hmoty. Ilúzia spojitého priestoru a času okolo nás nie je nič iné než naše rozmazané videnie hemženia elementárnych procesov.

Teória dokáže predpovedať zakrivenie priestoru a typ zakrivenia a nevyžaduje supersymetriu. Lee Smolin navrhol nazvať teóriu vychádzajúcu z LQG, ktorá by obsahovala aj supersymetriu, alebo ďalšie dimenzie ako *"Slučková kvantová gravitácia II"*. 

## Teoretický dôkaz
Vo vesmíre môžeme pozorovať čierne diery ktoré vznikli kolapsom hviezd. Keď sa hviezda nakoniec svojou vlastnou váhou zrúti, všetká jej hmota zmizne za horizontom udalostí. Pokiaľ má pravdu teória slučkovej kvantovej gravitácie, nemôže sa hmota zrútiť do jediného nekonečne malého bodu, pretože nekonečne malé body neexistujú. Sú len malé ale konečné dieliky priestoru. Keď hmota hviezdy svojou vlastnou váhou kolabuje, jej hustota rastie až do chvíle, kým kvantové efekty vyvolajú opačne pôsobiaci protitlak. Táto hypotetická konečná fáza v živote hviezdy, v ktorej kvantové fluktuácie priestoročasu vyvažujú gravitačnú váhu hmoty, sa nazýva Planckova hviezda. Napriek svojej vnútornej logike experimentálny dôkaz pre potvrdenie slučkovej kvantovej gravitácie však chýba.

## Externé odkazy
*http://www.klemens.sav.sk/fiusav/doc/organon/2006/4/506-523.pdf
* http://www.iliteratura.cz/Clanek/37575/rovelli-carlo-sedm-kratkych-prednasek-z-fyziky

## Referencie
* http://astronuklfyzika.cz/GravitaceB-5.htm
*https://sciencemag.cz/uvod-do-smyckove-gravitace/

Kategória:Gravitácia
Kategória:Teoretická fyzika
Moravská Dyje

**Moravská Dyje** () je malá rieka na území Česka (Morava) a Rakúska (Dolné Rakúsko), jedna zo zdrojníc rieky Dyje. Celková dĺžka toku je 68,2 km a povodie má plochu 630 km².

## Priebeh toku
Rieka pramení približne 4 kilometre juhovýchodne od Třešti v kraji Vysočina v nadmorskej výške 653 m. Jej tok smeruje po celej svojej dĺžke prevažne južným smerom. Preteká týmito obcami a ich miestnymi časťami: Urbanov, Žatec, Radkov, Slaviboř, Černíč, Dačice, Janov, Nové Hobzí, Modletice, Písečné, pod ktorým opúšťa územie Moravy v nadmorskej výške 434 m. Na území Dolného Rakúska preteká obcami Unter-Pertholz, Weikertschlag an der Thaya a Raabs an der Thaya, kde po sútoku s mohutnejšou Rakúskou Dyje vzniká vlastná Dyje.

### Väčšie prítoky
* Ľavé - Pavlovský potok, Nevcehelský potok, Lančovský potok, Vápovka, Luční potok, Vnorovický potok, Páčna, Hejnický potok, Grundbach, Hafnerbach, Grasnitzbründl
* Pravé - Votavice, Telčský potok, Myslůvka, Vyderský potok, Volfířovský potok, Lidéřovický potok, Bolíkovský potok, Slavětínský potok, Krokovický potok, Manbach, Thumabach, Hintergrabenbach

## Vodný režim
Priemerný prietok pri sútoku s Rakúskou Dyje činí 3,0 m³/s.

## Iné projekty

## Externé odkazy
* Janov - aktuálny vodný stav na stránkach SHMÚ  
* Mlyny na Dyji 
* Mesto Dačice - Údolím Moravskej Dyje  

## Zdroj

Kategória:Medzinárodné rieky v Európe
Kategória:Rieky v Česku
Kategória:Vodstvo okresu Jihlava
Kategória:Vodstvo okresu Jindřichův Hradec
*Moravská Dyje

Kategória:Rieky v Rakúsku
Pohár AHF v pozemnom hokeji žien 2016

**Pohár AHF v pozemnom hokeji žien 2016** bol v poradí 4. turnaj pohára AHF v pozemnom hokeji žien, ktorý organizuje Ázijská federácia pozemného hokeja (ASHF) a ktorý slúžil ako kvalifikácia na Majstrovstvá Ázie 2017. Konal sa v dňoch od 1.9. októbra 2016 v Thajsku, za účasti rekordných 9 tímov. Zápasy sa odohrali na štadióne Thailand National Hockey Stadium. Nováčikmi turnaja boli družstvá Indonézie, Kambodže a Uzbekistanu. Titul získalo domáce , ktoré vo finálovom stretnutí zvíťazilo nad .

Na hlavné ázijské podujatie v roku 2017 postúpili 2 najlepšie družstvá.

## Účastníci

Pozn: Číslo v zátvorke udáva umiestnenie vo svetovom rebríčku FIH k augustu 2016.

## Výsledky
### Základné skupiny
#### Skupina A

#### Skupina B

### Play-off
#### Stretnutie o 7.9. miesto

#### Stretnutie o 7. miesto

#### Stretnutie o 5. miesto

#### Semifinále

#### Stretnutie o 3. miesto

#### Finále

## Konečné poradie

## Referencie

## Externé odkazy
* Oficiálna stránka Ázijskej federácie pozemného hokeja 
* Oficiálna stránka Thajskej asociácie pozemného hokeja  (po thajsky)

## Zdroje
* Pohár AHF 2016 na stránke Ázijskej federácie pozemného hokeja  
* Pohár AHF 2016 na štatistickej stránke Medzinárodnej federácie pozemného hokeja 

Kategória:Pozemný hokej v 2016
Ženy
Pozemný hokej
Šilhánky

**Šilhánky** sú prírodná pamiatka ev.č.6093, ktorá sa nachádza neďaleko obce Doupě v okrese Jihlava. Je to sústava dvoch rybníkov *(Šilhánek a Pařezáček)* s priliehajúcimi mokraďami na bezmennom prítoku Třešťského potoka v  nadmorskej výške 603 – 

## Ochrana
Predmetom ochrany sú mokraďové biotopy dvoch lesných rybníčkov s výskytom zvlášť chránených a významných druhov rastlín a živočíchov viazaných na tento biotop.

### Flóra
Medzi najvýznamnejšie rastliny, ktoré sa nachádzajú na tomto území patria: všivec lesný *(Pedicularis sylvatica)*, popolavec kučeravý *(Tephroseris crispa)*, páperník úzkolistý *(Eriophorum angustifolium)*, hviezdica močiarna *(Stellaria palustris)*, čarovník alpínsky *(Circaea alpina)*, červenavec plávajúci *(Potamogeton natans)*.

Pri rybníku Šilhánek je významná zrašelinovatelá lúčka s nátržnicou močiarnou (*Comarum palustre*) na ľavom brehu.

### Fauna
Na lokalite sa nachádza niekoľko druhov obojživelníkov, ako napríklad: kunka červenobruchá *(Bombina bombina)*, mlok bodkovaný  *(Lissotriton vulgaris)*, mlok horský *(Triturus alpestris)*, ropucha bradavičnatá *(Bufo bufo)*, skokan hnedý *(Rana temporaria)*, skokan krátkonohý *(Pelophylax lessonae)* a rosnička zelená *(Hyla arborea)*.
Z cicavcov sa tu pravidelne vyskytuje vydra riečna *(Lutra lutra)*. 
Vzhľadom na malú rozlohu rybníkov nie je lokalita z ornitologického hľadiska príliš významná. Vyskytujú sa tu však rybárik riečny *(Alcedo atthis)* a bocian čierny *(Ciconia nigra)*.

## Referencie


## Pozri aj
* Zoznam chránených území v okrese Jihlava

## Externé odkazy
* Nariadenie Kraja Vysočina o zriadení prírodnej pamiatky 
* Kultúrne a prírodné dedičstvo Kraja Vysočina  

Kategória:Chránené územia v okrese Jihlava
Kategória:Územia európskeho významu v Česku
Kategória:Rybníky v Kraji Vysočina
Kategória:Mokrade v Česku
Kategória:Křižanovská vrchovina
Kategória:Vodstvo okresu Jihlava
Arcadia in Brenta

[náhľad|Titulný list textu opery vytlačený v [Bratislava|Bratislave (Presburgu) J. M. Landererom v r. 1759]]
**Arcadia in Brenta** je opera z 18. storočia. Hudbu k nej zložil Baldassare Galuppi, zvaný Baranello, autorom textu je Carlo Goldoni.

Na území Slovenska bol text opery po prvýkrát vydaný v Presburgu (Bratislave) u J. M. Landerera v roku 1759, s venovaním pre obyvateľov mesta. Pre podobné vydania bolo charakteristické, že dej opery, postavy, autor hudby či textu sa nemenili, menila sa len informácia na titulnom liste o mieste (divadle), v ktorom sa dané dielo malo hrať, a meste/krajine. 

Text titulného listu "bratislavského vydania" je: Arcadia in Brenta: Opera Bernesca in Musica. Da rappresentarsi nel teatro del sisgrom nella prima vera dell anno 1759 nella città di Presburgo dedicata all´illustrissimi ed´eccellentissimi covalieri della città di Presburgo.

Jeden exemplár "bratislavského vydania" sa nachádza v Univerzitnej knižnici v Bratislave.

## Externé odkazy
* ''Arcadia in Brenta'' - "bratislavské vydanie" opery - dostupné v Digitálnej knižnici UKB

Kategória:Opery
Kategória:Hudba z 1749
Kategória:Carlo Goldoni
Daria Kasatkinová

**Daria Kasatkinová** (, * 7. máj 1997, Togliatti) je ruská profesionálna tenistka a juniorská šampiónka French Open 2014. Vo svojej doterajšej kariére na okruhu WTA Tour vyhrala jeden deblový turnaj. V rámci okruhu ITF získala do júla 2016 sedem titulov vo dvojhre.

V rokoch 2014 až 2020 trénovala na Slovensku v tenisovom klube EMPIRE Tennis Academy v Trnave.

Na rebríčku WTA bola vo dvojhre najvyššie klasifikovaná v auguste 2016 na 27. mieste a v štvorhre potom v tom istom dátume na 48. mieste. Trénujú ju Philippe Dehaes a Maroš Molnár.

V ruskom fedcupovom tíme debutovala v roku 2016 moskovským štvrťfinále svetovej skupiny proti Holandsku, v ktorom po boku Jekateriny Makarovovej získali zo štvorhry jediný víťazný bod. Rusky odišli porazené 1:3 na zápasy. Do roku 2017 v súťaži nastúpila k dvom medzištátnym zápasom s bilanciou 1–1 v dvojhre a 2–0 v štvorhre.

Rusko reprezentovala na Letných olympijských hrách 2016 v Riu de Janeiro, v ktorých sa ako nenasadená zúčastnila ženskej dvojhry. Vypadla vo štvrťfinále, keď nestačila v dvoch setoch na Američanku Madison Keysovú. Do ženskej štvorhry nastúpila so Svetlanou Kuznecovovou, s ktorou súťaž opustili po prehre vo štvrťfinále od českej dvojice Andrea Hlaváčková a Lucie Hradecká.

## Štatistiky kariéry

### Finálové účasti na turnajoch WTA

#### Štvorhra: 1 (1 titul, 0 prehier)

## Iné projekty

## Externé odkazy

## Zdroj

Kategória:Ruskí tenisti
Kategória:Tenisti na Letných olympijských hrách 2016
Týden divů

**Týden divů** (doslova *Týždeň divov*) je prázdninová športovo-recesistická akcia, usporiadaná každoročne v sliezskom meste Opava. Prvý ročník sa konal v roku 1974, teda v časoch normalizácie, kedy skupina mladých ľudí začala organizovať svoju prázdninovú aktivitu nezávisle na oficiálnych štruktúrach. Počas rokov sa Týden divů čoraz viac dostáva do povedomia verejnosti a teší sa nebývalému diváckemu záujmu. Súťaže na prelome júla a augusta si nenechajú ujsť mnohí návštevníci z iných miest Česka i zo zahraničia.

## Historické disciplíny
V prvých ročníkoch sa súťažilo iba v mariáši, futbale a minigolfe. Následne boli dopĺňané ďalšie disciplíny a aktuálne sa bojuje o body v 16 rôznych súťažiach.

## Rok 2016 (43. ročník)
V roku 2016 sa Týždňa divov zúčastnilo 8 tímov: University of Tyrshac, Pimlico, SCL Erotic, KMK Uganda, Pivoňka, B-team, MGFC Gumma a Che Snack team.

## Externé odkazy
* Stránky Týždňa divov
* Opavský a hlučínsky denník o TD 2016
* Informácie o histórii TD

## Zdroj

Kategória:Kultúra v Opave
Kategória:Vzniklo v 1974
Oriešok (plod)

náhľad|Plod liesky obyčajnej - oriešok
**Oriešok** () je druh suchého jednosemenného plodu, ktorý má semeno obalené tvrdým oplodím. Vyskytuje sa u mnohých druhov rastlín, za zmienku stojí najznámejšia lieska obyčajná (*Corylus avellana*). Iné druhy plodov, ktorým my hovoríme „orech“, zvyčajne nie sú orechmi (napr. vlašský orech, kešu, arašidy).

## Zdroj
* *Kľúč na určovanie rastlín*, SPN Bratislava 1987

Kategória:Suché jednosemenné plody
Zrno (plod)

[thumb|Zrná [pšenica|pšenice]]
**Zrno** () je druh suchého jednosemenného plodu, známy najmä z čeľade lipnicovitých. Je to vlastne nažka s oplodím prirasteným na semeno.

## Zdroj
* Kľúč na určovanie rastlín, SPN Bratislava 1987

Kategória:Suché jednosemenné plody
Dvojnažka

**Dvojnažka** (; visiaca dvojnažka sa volá aj **kremokarpium** – lat. *cremocarpium*) je suchý viacsemenný rozpadavý plod. Ide o spojenie dvoch nažiek, ktoré sa neskôr rozdelia (plod sa rozpadne). Najznámejšie rastliny, ktorých plodom je dvojnažka sú zástupcovia rodu javor a rastliny z čeľadí marenovitých a mrkvovitých.

## Zdroj
* Kľúč na určovanie rastlín, SPN Bratislava 1987

Kategória:Delivé a rozpadavé plody
Pašešuľa

**Pašešuľa** () je suchý viacsemenný delivý plod. Má valcovitý tvar a je viackrát priečne zaškrcovaný, čím sa rozdelí na jednosemenné časti. Vyskytuje sa u niektorých druhov čeľade kapustovité (napr. reďkev ohnicová *Raphanus raphanistrum*).

## Zdroj
* Kľúč na určovanie rastlín, SPN Bratislava 1987

Kategória:Delivé a rozpadavé plody
Tvrdka

[náhľad|Plod [Šalvia lúčna|šalvie lúčnej - tvrdka]]
**Tvrdka** () je suchý viacsemenný delivý plod. Obsahuje 4 semená a vzniká z 2 plodolistov. Po dozretí sa rozdelí na 4 jednosemenné časti. Tvrdku nájdeme u zástupcov čeľadí hluchavkovité a borákovité.

## Zdroj
* Kľúč na určovanie rastlín, SPN Bratislava 1987

Kategória:Delivé a rozpadavé plody
Al Oerter

**Alfred Adolf "Al" Oerter, Jr.** (* 19. september 1936, New York, New York, USA† 1. október 2007, Fort Myers, Florida) bol americký atlét, reprezentant v hode diskom a maliar. 

Spolu s Lewisom bol jediným atlétom, ktorému sa podarilo zvíťaziť v jednej disciplíne na štyroch letných olympiádach v rade.
* LOH 1956 v Melbourne (56,36 m)
* LOH 1960 v Ríme (59,18 m)
* LOH 1964 v Tokiu (61,00 m)
* LOH 1968 v Mexico City (64,78 m)

## Iné projekty

## Externé odkazy
* Al Oerter 
* Nechcem umelé srdce, rozhodol Al Oerter

## Zdroj

Kategória:Diskári
Kategória:Maliari USA
Kategória:Olympijskí víťazi USA
Kategória:Olympijskí víťazi v atletike
Kategória:Osobnosti z New Yorku
Kategória:Olympionici na Letných olympijských hrách 1960
Kategória:Olympionici na Letných olympijských hrách 1964
Kategória:Olympionici na Letných olympijských hrách 1968
Giuliano Gemma

**Giuliano Gemma** (* 2. september 1938, Rím, Taliansko† 1. október 2013, Civitavecchia) bol taliansky herec. Objavil sa po boku takých hviezd ako sú Burt Lancaster, Claudia Cardinale, Alain Delon, Bud Spencer alebo Terence Hill.

## Životopis
Narodil sa v Ríme. Pri hre v tráve našiel bombu z druhej svetovej vojny, ktorá explodovala a poranila ho na ľavej lícnej kosti. Následky tohto výbuchu boli na jeho tvári po celý život viditeľné.

Sprvu sa venoval športom (boxu, gymnastike, tenisu). Potom ho však fascinoval film a roku 1958 debutoval vo filme *Venezia, la luna e tu*. Jeho idolom a vzorom bol Burt Lancaster.

V roku 1964 hral v prvých dvoch sériách romantickej ságy *Angelika, markíza anjelov* a *Skvelá Angelika*, kde hral asi svoju najznámejšiu rolu, Nicolasa alias Calambredaina. V tom čase hral v spaghetti westernoch.

V roku 1978 získal cenu na MMF v Karlovych Varoch. Rád športoval a v posledných rokoch svojho života sa zaoberal sochárstvom.

Zomrel 1. októbra 2013 v nemocnici v meste Civitavecchia na následky zranení pri dopravnej nehode neďaleko od Ríma.

## Filmografia (výber)

## Referencie


## Iné projekty

## Externé odkazy
* 
* 
* Offizielle Homepage 

## Zdroj

Kategória:Talianski herci
Kategória:Držitelia ceny Krištáľový glóbus
Kategória:Osobnosti z Ríma
Mechúrik (botanika)

[náhľad|Mechúrik [pivonka lekárska|pivonky lekárskej (*Paeonia officinalis*)]]

**Mechúrik** () je suchý viacsemenný pukavý plod, veľmi podobný struku, ale zatiaľ čo struk puká pozdĺž dvoch štrbín (deliac sa tak na dve chlopne), mechúrik puká len pozdĺž jednej, na brušnej strane. Mechúrik nájdeme u druhov rodu pivonka (*Paeonia sp.*).

## Referencie

## Zdroj
* Kľúč na určovanie rastlín, SPN Bratislava, 1987

Kategória:Pukavé plody
Šešuľa

**Šešuľa** () je suchý viacsemenný pukavý plod. Má dve puzdrá, a vznikol z dvoch plodolistov. Jeho chlopne sa oddeľujú od stredného rámika s blanitou priehradkou. Šešuľa je na rozdiel od podobnej šešuľky niekoľkokrát dlhšia, než širšia. Bežne sa vyskytuje u niektorých druhov čeľade kapustovité.

## Referencie

## Pozri aj
* Šešuľka

## Zdroj
* Kľúč na určovanie rastlín, SPN Bratislava, 1987

Kategória:Pukavé plody
Šešuľka

[náhľad|Plod [kapsička pastierska|kapsičky pastierskej (*Capsella bursa-pastoris*) - šešuľka]]
**Šešuľka** () je suchý viacsemenný pukavý plod, stavbou veľmi podobný šešuli, avšak zvyčajne omnoho menší a s približne rovnakou dĺžkou a šírkou. Vyskytuje sa u niektorých kapustovitých rastlín, známa je kapsička pastierska (*Capsella bursa-pastoris*).

## Pozri aj
* Šešuľa

## Zdroj
* *Kľúč na určovanie rastlín*, SPN Bratislava, 1987

Kategória:Pukavé plody
Jacob Zuma

**Jacob Gedleyihlekisa Zuma** (* 12. apríl 1942, Nkandla, Juhoafrická únia) je juhoafrický politik, od 9. mája 2009 do 14. februára 2018 prezident Juhoafrickej republiky (JAR).

## Politická kariéra
V roku 1959 sa stal členom strany Africký národný kongres (ANC). V roku 1963 bol na 10 rokov uväznený za nezákonné opustenie krajiny. Od roku 1979 do začiatku 90. rokov 20. storočia žil v exile v Mozambiku a Zambii. V roku 1994 sa stal členom vlády provincie KwaZulu-Natal. V roku 1997 bol zvolený za podpredsedu ANC a v roku 1999 sa stal viceprezidentom JAR. Z funkcie bol kvôli obvineniu z korupcie odvolaný v júni 2005. V decembri 2007 sa stal predsedom ANC, keď vo voľbe porazil Thabo Mbekiho. V máji 2009 bol zvolený za prezidenta JAR.

## Obvinenie zo znásilnenia
Zuma bol obžalovaný, že znásilnil dcéru svojho kolegu z obdobia boja proti apartheidu. V roku 2006 však bol obvinenia zbavený, keď tím obhajcov presvedčil súd, že HIV pozitívna žena s nechráneným pohlavným stykom súhlasila a teda nešlo o znásilnenie. Vlnu kritiky si vyslúžil aj za tvrdenie, že po sexe s HIV pozitívnou ženou sa išiel osprchovať, aby tak zabránil možnej nákaze vírusom HIV, hoci predsedal juhoafrickej Národnej rade pre boj s AIDS.

## Polygamný štátnik
V januári 2010 sa Zuma piatykrát oženil a to vo veku 68 rokov. Svadbu absolvoval v rodnej dedine a tradičnom oblečení Zuluov. O dve ženy kedysi prišiel (rozvodom, samovraždou), terajšia žena je jeho v súčasnosti tretia. V dobe novej svadby mal 19 detí. Polygamia je v JAR povolená.

## Obvinenia z korupcie
V čase jeho pôsobenia vo funkcii viceprezidenta v rokoch 1999 až 2005 bol Zuma obvinený z korupcie, vydierania a prania špinavých peňazí. Kvôli korupčnému škandálu, ktorý sa týkal vládnych armádnych zákaziek v hodnote niekoľkých miliárd dolárov, bol odvolaný z funkcie viceprezidenta. V období od mája 2009 do februára 2018 bol prezidentom Juhoafrickej republiky. 15. 2. 2018 oznámil svoju okamžitú rezignáciu.

Juhoafrický ústavný súd ho v júni 2021 odsúdil za pohŕdanie justíciou k 15 mesačnému trestu väzenia, pretože sa opakovane nedostavil na pojednávanie protikorupčnej komisie.

V septembri 2021 spravodlivosť potvrdila odsúdenie Jacoba Zumu na 15 mesiacov väzenia.

## Iné projekty

## Zdroj

Kategória:Prezidenti Južnej Afriky
Kategória:Juhoafrickí politici
Kategória:Zulovia
Koupaliště u Bohuslavic

**Koupaliště u Bohuslavic** je prírodná pamiatka ev. č. 5786 v okrese Jihlava. Správa AOPK Havlíčkův Brod. Rozkladá sa 650 metrov juhovýchodne od Bohuslavíc.

## Opis
Predmetom ochrany sú vodné a mokraďové biotopy s výskytom chránených vtáčich druhov organizmov. Nachádza sa tu betónové kúpalisko, ktoré vlastní obec Bohuslavice. Vystavané bolo v 70. či 80. rokoch 20. storočia, miestni hasiči každoročne kúpalisko vypustili a vyčistili od rias. Vzhľadom na zhoršujúcu sa kvalitu vody nádrž prestala byť využívaná v roku 2008. Chráneným územím prechádza Otvrňský potok, ktorého koryto bolo umelo napriamené. Predtým sa tu nachádzali kosené lúky, z bylinného poschodia prevažuje pŕhľava dvojdomá *(Urtica dioica)* a okrajovo pichliačové lúky.

V nive potoka aj na brehoch nádrže rastú náletové jelšiny a vŕba krehká *(Salix fragilis)*. Okolie kúpaliska je takmer bez vegetácie, na brehoch rastú pálky a steblovka. V hornej časti chráneného územia boli vyhĺbené tône, kde rastie tŕstie a vysoké ostrice, prevažujú pálka širokolistá *(Typha latifolia)*, ostrica pľuzgierkatá *(Carex vesicaria)* a ostrica zobáčikatá *(Carex rostrata)*. Z osobitne chránených a ohrozených druhov tu rastú popolavec kučeravý *(Tephroseris crispa)* a bahnička bradavkatá *(Eleocharis mamillata)*. V roku 2008 tu bol zaznamenaný výskyt hviezdice močiarnej *(Stellaria palustris)* a páperníka úzkolistého *(Eriophorum angustifolium)*. V jelšinách sa darí pŕhľave dvojdomej *(Urtica dioica)*, chrastici trsťovitej *(Phalaris arundinacea)*, kozonohe hostcovej *(Aegopodium podagraria)*, záružliu močiarnemu *(Caltha palustris)*, krkoške chlpatej *(Chaerophyllum hirsutum)* a žerušnice horkej *(Cardamine amara)*. Na lúkach rastie škripina lesná *(Scirpus sylvaticus)*, túžobník brestový *(Filipendula ulmaria)*, ostrica čierna *(Carex nigra)*, fialka močiarna *(Viola palustris)* alebo pichliač močiarny *(Cirsium palustre)*. Na suchších miestach sa vyskytujú margaréta včasná *(Leucanthemum ircutianum)*, kraslica prostredná *(Briza media)* alebo chrastavec roľný *(Knautia arvensis)*.

V betónovej nádrži bývalého kúpaliska žije početná populácia mloka hrebenatého *(Triturus cristatus)*, ďalej mlok bodkovaný *(Lissotriton vulgaris)*, mlok horský *(Ichthyosaura alpestris)*, skokan krátkonohý *(Pelophylax lessonae, Rana lessonae)* a rosnička zelená *(Hyla arborea)*. V ílovitom brehu potoka sa nachádzajú nory raka riečneho *(Astacus astacus)*. Zaznamenaných bolo osem bežných druhov vážok. V okolí prírodnej pamiatky hniezdi rybárik riečny *(Alcedo atthis)*. 

## Referencie


## Pozri aj
* Zoznam chránených území v okrese Jihlava

## Externé odkazy
* Nariadenie Kraja Vysočina o zriadení prírodnej pamiatky 
* Kultúrne a prírodné dedičstvo kraja Vysočina  

## Zdroj

Kategória:Chránené územia v okrese Jihlava
Kategória:Územia európskeho významu v Česku
Kategória:Bohuslavice (okres Jihlava)
Kategória:Mokrade v Česku
Kategória:Povodie Moravskej Dyje
Kategória:Vodstvo okresu Jihlava
Kategória:Křižanovská vrchovina
Paris Hiltonová

**Paris Hiltonová**  (; * 17. február 1981, New York, New York, USA) je americká modelka a herečka, známejšie skôr ako najstaršia zo štyroch detí Richarda Hiltona, vnuka zakladateľa hotelového impéria Conrada Hiltona.

## Osobný život
Paris vyrastala obklopená luxusom v apartmáne manhattanského hotela Waldorf-Astoria a rezidenciách v Beverly Hills a Hamptons.  Po absolvovaní výberovej súkromnej strednej školy sa začala venovať modeling a koketovala s filmom.

V januári 2025 jej požiar zničil sídlo (v Los Angeles).

## Kariéra
Jej prvá príležitosť si zahrať vo filme prišla v roku 2001 (cameo). V roku 2003 s ňou stanica Fox odštartovala úspešnú reality show SIMPLE LIFE, v ktorej sa Paris spolu so svojou kamarátkou Nicole Richie, adoptovanou dcérou speváka Lionela Richieho, mali ako bohaté dievčatka komicky zoznamovať s tvrdou realitou pracujúcich.

Krátko po začatí vysielania SIMPLE LIFE sa v októbri 2003 objavila na internete nahrávka sexuálnych hier Paris a jej bývalého priateľa Ricka Salomona, ktorá spôsobila senzáciu. Nahrávka sa vzápätí objavila na DVD pod názvom *[[1 NIGHT IN PARIS]]*, moderovaná Salomonom a Paris sa s ním za jej vydanie úspešne súdila. Potom pokračovala vo svojej televíznej, reklamnej a modelingovej kariére, ktorej škandál zjavne skôr pomohol. Podľa odhadu magazínu Forbes, ktorý ju zaradil medzi 100 najväčších svetových celebrít, len za dva roky zarobila okolo 8,5 miliónov dolárov. Za jeden diel SIMPLE LIFE dostáva 3 milióny.

V  roku 2005 hrala vo filme *[[Múzeum voskových figurín]]*, po boku Elishy Cuthbertovej a v pripravovanej komédií *[[Trhni si!]]*.

## Referencie

Kategória:Modelky USA
Kategória:Popoví speváci USA
Kategória:Filmové herečky USA
Kategória:Televízne herečky USA
Kategória:Spisovatelia USA
Kategória:Podnikatelia USA
Kategória:Osobnosti z New Yorku
Kategória:Interpreti Warner Bros. Records
Kamerunské národné futsalové družstvo mužov

**Kamerunské národné futsalové družstvo mužov** je národné družstvo mužov, ktoré reprezentuje Kamerun v medzinárodných futsalových súťažiach a priateľských zápasoch. Funguje pod záštitou *Fédération Camerounaise de Football* (FECAFOOT). Prvý medzinárodný zápas absolvovalo v roku 2008, na majstrovstvách Afriky. V septembri 2016 mu patrilo vo svetovom rebríčku 96. miesto. 

## Vrcholné podujatia
Na majstrovstvá sveta FIFA sa kamerunské družstvo nekvalifikovalo ani raz. Ani z kontinentánych šampionátov, ani z africkej kvalifikácie v roku 2012, keď nenastúpilo na 2. kolo kvalifikácie proti . 

Kamerunské družstvo sa zúčastnilo svojich prvých majstrovstiev Afriky až v roku 2008 v Líbyii. Obsadilo na nich poslednú priečku, keď dokázalo bodovať iba v jedinom zápase základnej skupiny po remíze s . O sedem rokov neskôr sa zúčastnilo kvalifikácie na africký turnaj 2016; v dvojzápase s  však oba zápasy prehralo a na finálový turnaj nepostúpilo.

## Výsledky
;Majstrovstvá sveta FIFA

;Africká kvalifikácia na MS

;Majstrovstvá Afriky

## Referencie

## Pozri aj
* Kamerunské národné futbalové mužstvo

## Externé odkazy
* Oficiálna stránka Fédération Camerounaise de Football 
* Zápasy družstva na futsalplanet.com  

Kategória:Národné futsalové družstvá
Futsal
Národné
Sudánske národné futsalové družstvo mužov

**Sudánske národné futsalové družstvo mužov** je národné družstvo mužov, ktoré reprezentuje Sudán v medzinárodných futsalových súťažiach a priateľských zápasoch. Funguje pod záštitou *Sudan Football Association* (SFA). Prvý medzinárodný zápas absolvovalo v roku 1998, na arabských majstrovstvách. V septembri 2016 mu patrilo vo svetovom rebríčku 143. miesto. 

## Vrcholné podujatia
Na majstrovstvá sveta FIFA sa sudánske družstvo nekvalifikovalo ani raz. Na kontinentálnych šampionátoch sa nepredstavilo, resp. nekvalifikovalo a v africkej kvalifikácii v roku 2012 vypadlo už v 1. kole so . 

Sudánske družstvo sa nezúčastnilo ani jedných majstrovstiev Afriky. Z turnaja v roku 2004, ktorý sa organizoval vylučovacím systémom, sa z 1. kola proti  odhlásilo. A v roku 2016 nepostúpilo na africký turnaj, keď v kvalifikácii dvakrát prehralo s . Predstavilo sa však na prvom turnaji arabských majstrovstiev, na ktorom skončilo bez bodovania už v základnej skupine.

## Výsledky
;Majstrovstvá sveta FIFA

;Africká kvalifikácia na MS

;Majstrovstvá Afriky

;Arabské majstrovstvá

## Referencie

## Pozri aj
* Sudánske národné futbalové mužstvo

## Externé odkazy
* Oficiálna stránka Sudan Football Association (archive.org) (po arabsky)
* Zápasy družstva na futsalplanet.com  

Kategória:Národné futsalové družstvá
Futsal
Národné
Štvorvalcový motor s valcami do H

thumb|right|Štvorvalcový motor s valcami do H motocykla Brough Superior Golden Dream
thumb|Animácia práce motora v priečnom reze
**Štvorvalcový motor s valcami do H** je špecifický typ motora s valcami do H, s osami všetkých štyroch valcov v jednej rovine, kolmej na os kľukových hriadeľov.  Motor má dva rovnobežné kľukové hriadele, ktoré sú vzájomne prepojené. Ide o plochý, štvorradový dvojhriadeľvý piestový spaľovací motor, ktorého priečny rez je v tvare písmena H.

Aj keď konštrukcií motorov s valcami do H bolo viac, väčšinou išlo o viacvalcové (16 a 24 valcov). Štvorvalcové konštrukcie sa vyskytli zriedka.

## Motor motocykla Brough Superior Golden Dream
Tento štvorvalcový štvordobý motor bol navrhnutý ako skupinové dielo Broughtom, 'Ike' Hatchom a Freddiem Dixonom. Motor tvorili dva vodorovné motory s protiľahlými valcami, jeden nad druhým, s kľukovými hriadeľmi spojenými ozubeným prevodom. Ojnice protiľahlých piestov boli na spoločnom ojničnom čape. Všetky piesty sa pohybovali súhlasne, naraz doprava a naraz doľava, preto bolo jednoduchšie úplné vyváženie posuvných hmôt. Ostatné sily prvého, druhého a vyšších rádov sa rušili vzájomne, podobne aj gyroskopické momenty kľukových hriadeľov. Valce mali vŕtanie i zdvih , t. j. išlo o štvorcový motor so zdvihovým objemom . Vačkový hriadeľ bol poháňaný ozubeným prevodom. Ďalší vývoj motora zmenil rozmery valcov na  ×  (), a pohon vačkového hriadeľa na reťazový. Celý motocykel  Golden Dream bol vystavovaný na *Earls Court motorcycle show* v Londýne v roku 1938.

## Zdroj
*

Kategória:Konfigurácia piestových spaľovacích motorov
Kategória:Štvorvalcové motory
Pod Mešnicí

**Pod Mešnicí** je prírodná pamiatka ev. č. 1978, ktorá sa nachádza južne od obce Hojkov v okrese Jihlava. Správa AOPK ČR.

## Ochrana
Predmetom ochrany je fragment krátkostebelných suchomilných spoločenstiev s výskytom kriticky ohrozeného druhu vratičky rumančekovolistej *(Botrychium matricariifolium)* a ďalších ohrozených rastlinných a živočíšnych druhov.

Medzi najvýznamnejšie druhy rastlín, ktoré sa nachádzajú na lokalite patria: vratička rumančekovolistá (*Botrychium matricariifolium*), vemenník dvojlistý *(Platanthera bifolia)*, dúška vajcovitá *(Thymus pulegioides)*, klinček slzičkový *(Dianthus deltoides)*, jahoda obyčajná *(Fragaria vesca)*.

Na území pamiatky bol zaznamenaný výskyt mravca lúčneho *(Formica pratensis)* a  jašterice krátkohlavej *(Lacerta agilis)*.

## Galéria

File:Pod Mešnicí (004).jpg|Smrečina
File:Pod Mešnicí (012).jpg|Tabuľa
File:Pod Mešnicí (007).jpg|Mravenisko
File:Pod Mešnicí (006).jpg|Trávnik


## Referencie


## Pozri aj
* Zoznam chránených území v okrese Jihlava

## Iné projekty

## Externé odkazy
* Nariadenie Okresného úradu Jihlava o zriadení prírodnej pamiatky 
* Na stránke BioLib.cz 
* Kultúrne a prírodné dedičstvo Kraja Vysočina  

## Zdroj

Kategória:Chránené územia v okrese Jihlava
Kategória:Prírodný park Čeřínek
Kategória:Hojkov
Sarapammón z Oxyrhynchu

**Sarapammón** () bol olympijský víťaz v neznámej disciplíne v roku 277 
 
Aurélios Sarapammón nazývaný tiež Didymos z egyptského Oxyrhynchu bol pravdepodobne na 264. olympijských hrách korunovaný olivovým vencom za víťazstvo v neznámej disciplíne (bol atlétom alebo hlásateľom). Jeho meno je zaznamenané na papyruse *P.Oxy. 14 1643* (z roku 298) z egyptského náleziska v Oxyrhynchu, editovanom britskými papyrológmi Bernardom Grefellom a Arthurom Huntom v roku 1920.

Tento papyrusový zvitok tiež uvádza, že Sarapammón bol *periodonikés*  a *xystarchés*. Periodonikés (víťaz obehu) zvíťazil počas jednej olympiády v určitej disciplíne na všetkých celogréckych hrách. Jednotlivé celogrécke hry sa totiž usporadúvali v rôznych obdobiach štvoročného cyklu (olympiády), ktoré spolu tvorili *periodos*, t. j. pravidelný obeh. Xystarchés bol titul (majster *športu*, zodpovedný za (? cech) športovcov), ktorý udeľoval zvyčajne rímsky cisár.
     
## Referencie a bibliografia

 
## Pozri aj
* Zoznam olympijských víťazov staroveku

Kategória:Víťazi starovekých olympijských hier v neznámej disciplíne
Slovenská ornitologická spoločnosť/BirdLife Slovensko

**Slovenská ornitologická spoločnosť/BirdLife Slovensko** (SOS/BirdLife Slovakia) je občianske združenie, ktoré sa venuje ochrane a výskumu prírody, najmä voľne žijúceho vtáctva a jeho biotopov.

Zastupuje Slovensko v nasledujúcich medzinárodných organizáciách: BirdLife International, Euring, Association of Europaen Rarities Comittees. 

Zameriava sa hlavne na ochranu druhov, biotopov a území, ochranársky výskum aj na krúžkovanie, environmentálnu politiku, environmentálnu výchovu, prácu s deťmi a mládežou. Venuje sa vydavateľskej činnosti a organizovaniu seminárov i konferencií. Vydáva odborný časopis Tichodroma a vedecko-populárny časopis Vtáky.

Od roku 2008 vyhlasuje titul Vták roka . Cieľom tejto kampane je priblížiť verejnosti jednotlivých druhov vtákov. Kampaň upozorňuje na vtáky, ktoré sú na Slovensku v ohrození. Okrem Slovenska sa tento projekt - Vták roka vyhlasuje aj v iných krajinách.

História:
* do roku 1918: *Uhorský ornitologický ústav*
* 5.4.1926 : *Československá ornitologická společnost (ČSO)*
* 1982:ČSO sa zmenila na *Česká ornitologická společnost (ČOS)*
* 1985: vznikla *Slovenská ornitologická spoločnosť (SOS)*
* 1993: popri SOS vznikla a pracovala súbežne *Spoločnosť pre ochranu vtáctva na Slovensku (SOVS)*
* 2006: došlo k zlúčeniu SOS a SOVS a vznikla *Slovenská ornitologická spoločnosť/BirdLife Slovensko (SOS/BirdLife Slovakia)*

## Referencie

## Externé odkazy
* Časopis Vtáky – o najnovšom čísle a možnosť stiahnuť si staršie
* Časopis Tichodroma - aktuálne číslo aj archív

## Zdroj
* Stránka SOS/BirdLife Slovensko

Kategória:Občianske združenia na Slovensku
Kategória:Ornitologické organizácie
Kategória:Ornitológia na Slovensku
Prosenka

**Prosenka** je prírodná pamiatka ev. č. 2049 neďaleko obce Kamenice v okrese Jihlava v nadmorskej výške 550 - 570 metrov. Oblasť spravuje AOPK ČR.

## Ochrana
Predmetom ochrany sú trávinobylinné spoločenstvá bývalých extenzívnych pasienkov s výskytom silne ohrozeného druhu červenohlava obyčajného *(Orchis morio)*. Vyhlásená za malú plošnú prírodnú rezerváciu v roku 1998.

## Referencie


## Pozri aj
* Zoznam chránených území v okrese Jihlava

## Iné projekty

## Externé odkazy
* Nariadenie Okresného úradu Jihlava o zriadení prírodnej pamiatky 
* Na stránke BioLib.cz 
* Kultúrne a prírodné dedičstvo Kraja Vysočina  

## Zdroj

Kategória:Chránené územia v okrese Jihlava
Kategória:Lúky v Česku
Kategória:Křižanovská vrchovina
Kategória:Kamenice (okres Jihlava)
Zoznam zemetrasení v roku 2016

Toto je **zoznam [[zemetrasenie|zemetrasení]] v roku [[2016]]**. 

## Porovnanie s inými rokmi

## Zemetrasenia s najväčším počtom obetí

## Referencie
IPhone 7

left|100px **iPhone 7** a iPhone 7 Plus sú smartfónmi spoločnosti Apple Inc., ktoré boli predstavené ako nástupcovia modelov iPhone 6s a Iphone 6s Plus. Firma ich predstavila na vlastnej konferencii 7. septembra 2016.

## Dizajn
Dizajn iPhonu 7 a 7 Plus sa v detailoch líši od starších modelov. Chýbajú anténové pásy na zadnej strane zariadenia a väčší model Plus disponuje duálnou kamerou. iPhone 7 prišiel v šiestich farebných variantách - čierna, matná čierna, zlatá, červená, ružová a strieborná.

## Technologické novinky
iPhone 7 prišiel po prvýkrát v histórii s novým softvérovým domovským tlačidlom, ktoré si majiteľ môže prispôsobiť podľa seba. 

Novinkou je aj vylepšený fotoaparát s 12-megapixelovým senzorom a duálna kamera v prípade iPhonu 7 Plus, ktorá obsahuje optický zoom. 

iPhone 7 navyše prišiel o zaužívaný štandard 3,5 mm jack, za čo bola spoločnosť Apple kritizovaná. 
Novinkou sú tiež duálne reproduktory a odolnosť voči vode. iPhone 7 nesie označenie IP67, takže ho je možné ponoriť do hĺbky 1m na dobu 30min. 

## Referencie

Kategória:IPhone
Kategória:IOS
Kategória:Mobilné telefóny Apple
Kategória:Hardvér firmy Apple
Atlas vtákov (mapovanie)

**Atlas vtákov** prináša aktuálny obraz výskytu všetkých druhov vtákov z určitého územia za určitý vymedzený čas, zvyčajne viacero rokov. Podáva poznatky o rozšírení jednotlivých druhov a často je cieľom priniesť informácie aj o početnosti. Porovnávaním výsledkov starších atlasov potom novšie dokážu odhadnúť trendy rozšírenia aj početnosti. 

Atlasy vtákov zachytávajú rozšírenie v troch rôznych obdobiach, hniezdne obdobie, zimné obdobie a obdobie migrácie. Zber údajov pre atlas prebieha v mapovacej sieti kvadrátov a podľa presnej, dopredu stanovenej metodiky. Mapovania sa zúčastňujú veľké tímy dobrovoľných mapovateľov a výsledok býva publikovaný knižnou formou a prostredníctvom webových lokalít.

## 1973 – 1977
**Atlas hnízdního rozšíření ptáků v ČSSR 1973/77**

Mapovanie prebiehalo v mapovacej sieti kvadrátov o strane 10 x 10 km. Na Slovensko pripadalo 514 kvadrátov, ktoré spracovávalo 115 stálych spolupracovníkov a 71 prispelo príležitostnými pozorovaniami (spolu 186 mapovateľov). 

Na Slovensku bolo týmto mapovaním preukázané hniezdenie 201 druhov. 

## 1980 – 1999
**Rozšírenie vtákov na Slovensku**

Mapovanie bolo vykonávané v inej sieti ako v rokoch 1973 - 1977, bola zvolená sieť kvadrátov Databanky fauny Slovenska (DFS), kde jeden kvadrát má približne 12 x 11 km (10 minút zemepisnej dĺžky a 6 minút zemepisnej šírky). Počet kvadrátov 429. V teréne mapovalo a spolupracovalo 271 mapovateľov. 

Na Slovensku bolo počas mapovania v rokoch 1980 - 1999 zaznamenané hniezdenie 217 druhov. 

Pre veľké rozdiely v počtoch mapovateľov len málokedy boli porovnávané výsledky. 

### 1985 - 1988
V rokoch 1985 - 1988 súbežne prebiehali terénne práce pre Európsky atlas hniezdneho rozšírenia vtáctva. Mapová časť diela je dostupná online.

## 2014 – 2020
Aktuálne prebieha program **Atlas vtákov Slovenska 2014 ‑ 2020**, ktorý organizuje Slovenská ornitologická spoločnosť / BirdLife Slovensko.

Cieľom je zistiť všetky hniezdiace, zimujúce a migrujúce druhy na celom území Slovenska, odhadnúť ich početnosť v jednotlivých sčítacích 
kvadrátoch, trendy ich početnosti a rozšírenia, zistiť príčiny zmien ich početnosti a navrhnúť opatrenia na zlepšenie stavu. 

Základnou sčítacou jednotkou je kvadrát s veľkosťou 10 × 10 km v sieti Európskeho pozemného referenčného systému (European Terrestrial Reference System, ETRS), spolu 564 kvadrátov.

### 2013 - 2017
V rokoch 2013 - 2017 prebiehajú terénne práce na novom Európskom atlase hniezdneho rozšírenia vtáctva.

## Referencie


## Externé odkazy
* Atlas vtákov Slovenska 2014 - 2020 – podrobné informácie o príprave atlasu
* o Atlase 2014 - 2020 - online nástroj na zápis údajov z terénu pre mapovateľov, možnosť priebežne sledovať pribúdanie poznatkov na mapách a v databáze
*  Atlas vtákov Slovenska ako webové sídlo - v elektronickej podobe podľa zdroja Rozšírenie vtákov na Slovensku 1980 - 1999

Kategória:Atlasy
Kategória:Ornitológia
Listenec

**Listenec** () je modifikácia listu, drobný listeň na stopke, pri dvojklíčnolistových párový, pri jednoklíčnolistových nepárový. Ide o list najvyššieho rádu na bočnej stonke alebo kvetnej stopke.

## Zdroj
* 

Kategória:Kvet 
Kategória:Morfológia rastlín
L2hockey Gajary Flames

**L2hockey Gajary Flames** je slovenský hokejbalový klub z Gajár, päťnásobný juniorský majster Slovenska.

## História
Hokejbalový klub L2hockey Gajary Flames bol založený v roku 2007, vtedy ešte pod názvom HBK Gajary Flames. Už v roku 2006 prišla myšlienka vybudovať vlastné ihrisko a založiť hokejbalový klub. Postupne sa k ihrisku vybudovali šatne, tribúna, reštaurácia, posilňovňa a ubytovňa pre 30 ľudí. V roku 2010 mali s jedných najlepších podmienok na hokejbal na Slovensku. V roku 2012 sa podarilo Arénu71 zastrešiť.

Na začiatku mali Gajary iba seniorské mužstvo. V Gajaroch sa začali venovať mládeži, kde sa podarilo vybudovať hráčsku základňu od U8 až po mužov.

Hlavné motto je "jeden tím, jedna rodzina".

## Úspechy
* 2. miesto Ligovy pohar Zhbl 2011
* 2. miesto Summer Cup 2011 
* 1. miesto U12 Stumpel Cup 2012
* 1. miesto Memorial L.Šergoviča 2012
* 1. miesto Shrake Cup 2012 Slovinsko
* 1. miesto Slovak Cup 2013
* 4. miesto Starosta Cup 2013 
* 1. miesto Shrake Cup 2013 Slovinsko
* 3. miesto U12 Slovenská hokejbalová extraliga 2013/14 
* 5. miesto Slovenská hokejbalová extraliga 20013/14 U14
* 3. miesto Majstrovstvá Slovenska 2014 U14 Kežmarok
* 2. miesto Majstrovstvá Slovenska 2014 U12 Pruské
* 1. miesto Majstrovstvá Slovenska 2014 U8 Pruské
* 5. miesto Junior Slovakia Open Cup kat.U14
* 1. miesto Junior Slovakia Open Cup kat.U10
* 2. miesto FAIR CUP 2014 Praha
* 3. miesto L2hockey Cup 2014 U15
* 1. miesto Prosports Junior Cup 2015, U14 ,Horjul
* 1. miesto U10 MAJSTER SR 2014/15
* 1. miesto U12 MAJSTER SR 2014/15 
* 1. miesto U14 MAJSTER SR 2014/15 
* 3. miesto Mamut Cup 2015 U14 DNV
* 3. miesto Primator Cup 2015 U10 Topolčany
* 3. miesto Primator Cup 2015 U12 Topolčany
* 1. miesto Pilsen Cup 2015 U15 Plzeň
* 3. miesto U8 Slovenský Pohár 2015 Bratislava
* 3. miesto U10 Slovenský Pohár 2015
* 2. miesto U12 Slovenský Pohár 2015
* 2. miesto U13 Nitrawa Cup 2015
* 1. miesto U10 Majster Československa 2015
* 1. miesto U12 Majster Československa 2015
* 1. miesto U14 Majster Československa 2015
* 1. miesto Itaksport 2016 Slovinsko
* 1. miesto Majster SR U14 2015/16
* 1. miesto Majster SR U16 2015/16
* 3. miesto U16 Slovenský Pohár 2015/16
* 1. miesto U14 Slovenský Pohár 2015/16
* 1. miesto U13 Fair Cup 2016 Praha
* 3. miesto U15 Pilsen Cup 2016

Kategória:Slovenské hokejbalové kluby
Kategória:Gajary